ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
அறிவியல் வளர்ச்சிக்கான தடைகளை அகற்ற மகளிருக்கான வாய்ப்புகளுக்கு முக்கியத்துவம் அளித்த அறிவியல் மாநாடு
பெங்களூருவில் உள்ள வேளாண் அறிவியல் பல்கலைக்கழகத்தில் நடைபெறும் இந்திய அறிவியல் மாநாட்டின் ஒரு பகுதியாக ஒன்பதாவது மகளிர் அறிவியல் மாநாட்டிற்கு ஏற்பாடு செய்யப்பட்டிருந்தது. இது, பெண் விஞ்ஞானிகளின் சாதனைகளை வெளிப்படுத்தியதோடு, பலவகையான பிரச்சினைகளுக்கு அறிவியல் மற்றும் தொழில்நுட்பத்தின் மூலம் எளிய தீர்வுகளைக் கண்டறிவதற்கு தீவிரமாகப் பங்கேற்பதற்கு இளம் பெண்களை ஊக்கப்படுத்துவதாகவும் அமைந்தது.
அறிவியல் மற்றும் தொழில்நுட்பத்தின் மூலம் நாட்டின் ஒட்டுமொத்த வளர்ச்சிக்கு மேரி க்யூரி, காதம்பினி கங்குலி, ராஜேஸ்வரி சட்டர்ஜி, கிரண் கிரண் மஜூந்தார் ஷா போன்ற பெண் விஞ்ஞானிகளின் மெச்சத்தக்க பங்களிப்புப் பற்றி பாதுகாப்பு, ஆராய்ச்சி மற்றும் மேம்பாட்டு அமைப்பில் உள்ள ஏரோனாட்டிக்கல் பிரிவின் தலைமை இயக்குனர் டாக்டர் டெஸ்ஸி தாமஸ் தெரிவித்தார்.
அறிவியலுக்குப் பங்களிப்பு செய்வதில் உள்ள தடைகளை அகற்றுவதில் தலைசிறந்த பெண் விஞ்ஞானிகள் ஆற்றிய அளப்பரிய துணிவிலிருந்து இளம் பெண்கள் கற்றுக்கொள்ள வேண்டும் என்று அவர் ஊக்கப்படுத்தினார்.
தேச வளர்ச்சி என்ற மைய நீரோட்டத்திற்குப் பெண்களைக் கொண்டுவருவதன் அவசியத்தை வேளாண் ஆராய்ச்சி மற்றும் கல்வித் துறையின் செயலாளரும், ஐசிஏஆர் தலைமை இயக்குனருமான டாக்டர்.திரிலோச்சன் மொஹபத்ரா வலியுறுத்தினார்.
வீடு, பள்ளி, கல்லூரி நிலைகளில் பெண்கள் ஊக்கப்படுத்தப்பட வேண்டும் என்றும் அவர் கூறினார். வீடுகளில் பாலினப் பாகுபாடு இருப்பதை சுட்டிக்காட்டிய அவர், இந்த நடைமுறை பிரச்சினையில் மாற்றம் தேவை என்றார்.
அறிவியல் தொழில்நுட்பத்துறையில் பெண்களுக்காக அறிவிக்கப்பட்டிருக்கும் சிறப்பு திட்டங்கள் பற்றி எடுத்துரைத்த இந்தத் துறையின் விஞ்ஞானி டாக்டர். நமிதா குப்தா, கிரண் போன்ற பெண்களுக்கான திட்டங்களுக்குப் பெரும் எண்ணிக்கையில் விண்ணப்பித்துப் பலர் பயனடைந்திருப்பதாக தெரிவித்தார்.
பிரதமர் நரேந்திர மோடி கடந்த 3ஆம் தேதி தொடங்கி வைத்த 107வது இந்திய அறிவியல் மாநாட்டின் முக்கிய நிகழ்வுகளில் ஒன்றாக மகளிருக்கான அறிவியல் மாநாடு அமைந்திருந்தது.
சிறப்பு சேவைகள் மற்றும் கட்டுரைகள்
தபால் ஆயுள் காப்பீடு பாலிசிகளை விற்பதற்கான நேரடி முகவர்களுக்கான நேர்க்காணல்
தபால் ஆயுள் காப்பீடு / ஊரக தபால் ஆயுள் காப்பீடு பாலிசிகளை விற்பதற்காக குழு அமைப்பதற்கு / நேரடி முகவர்களை ஈடுபடுத்துவதற்கு நேர்காணல் நடத்த திட்டமிடப்பட்டுள்ளது. கீழ்கண்ட நிபந்தனைகளை பூர்த்தி செய்யும் விருப்பமுள்ள விண்ணப்பதாரர்கள், சென்னை 600002, அண்ணா சாலை தலைமை தபால் அலுவலக, தலைமை போஸ்ட் மாஸ்டர் அலுவலகத்தில் 21.08.2021ம் தேதி காலை 11 மணிக்கு நடைபெறும் நேர்காணலில் கலந்து கொள்ளலாம்.
தகுதி நிபந்தனைகள்:
a. கல்வித் தகுதி: 10ம் வகுப்பு தேர்ச்சி
b. வயது: 18 முதல் 50 வயது வரை.
c. பிரிவுகள்: மேலேயுள்ள நிபந்தனைகளை பூர்த்தி செய்யும் வேலையில்லாதோர் / சுய வேலை செய்யும் படித்த இளம்வயதினர், முன்னாள் ஆயுள் காப்பீடு ஆலோசகர்கள் / காப்பீடு நிறுவனத்தின் முன்னாள் முகவர்கள், முன்னாள் ராணுவத்தினர், அங்கன்வாடி பணியாளர்கள், மகளிர் சங்க தொழிலாளர்கள், ஓய்வுப்பெற்ற ஆசிரியர்கள், சுய உதவிக் குழுவினர்.
d. விரும்பத்தக்கவை: 1. காப்பீடு பாலிசிகளை விற்ற அனுபவம், கம்ப்யூட்டர் அறிவு / உள்ளூர் பகுதிகளை அறிந்திருப்பது. 2. சென்னை வாசி.
e. இதர காப்பீடு நிறுவனங்களில் ஆயுள் காப்பீடு பாலிகளை விற்பவர்கள், நேரடி முகவராக விண்ணப்பிக்க தகுதி இல்லை.
விண்ணப்பதாரர்கள் தங்களின் பயோ-டேட்டா, 2 பாஸ்போர்ட் புகைப்படம், வயது/கல்வி தகுதிக்கான ஆதாரம் / தேவையான சான்றிதழ்/ அனுபவ சான்றிதழுடன் நேர்காணலுக்கு வரலாம்.
இவ்வாறு, சென்னை, அண்ணா சாலை தலைமை தபால் அலுவலக தலைமை போஸ்ட் மாஸ்டர் திரு.எம். முரளி வெளியிட்டுள்ள பத்திரிக்கை செய்தியில் தெரிவிக்கப்பட்டுள்ளது.
புவி அறிவியல் அமைச்சகம்
தமிழகம், புதுச்சேரி, காரைக்காலில் ஒரு சில பகுதிகளில் கனமழை பெய்ய வாய்ப்பு: இந்திய வானிலை ஆய்வு மையம்
இந்திய வானிலை ஆய்வு மையத்தின் தேசிய வானிலை முன்னறிவிப்பு மையம் விடுத்துள்ள முன்னெச்சரிக்கை அறிவிப்பின்படி, மே 20 அன்று இமாச்சலப் பிரதேசம், உத்தராகண்ட், ஜார்கண்ட், அசாம், மேகாலயா, மேற்கு வங்க கங்கைக் கரையோரப் பகுதி, கேரளா மற்றும் லட்சத்தீவுகளின் ஒரு சில இடங்களில் இடி, மின்னல், பலத்த காற்றுடன்  மழை பெய்யக்கூடும். தமிழ்நாடு, புதுச்சேரி, காரைக்கால், கடற்கரை மற்றும் தெற்கு உள் கர்நாடகா, ஆந்திரப் பிரதேசத்தின் கடற்கரை பகுதிகள், யானம், கோவா கொங்கன், உத்தரப் பிரதேசம், மத்திய பிரதேசம், விதர்பா, சத்தீஸ்கர், பிகார், மேற்கு வங்கத்தில் உள்ள இமாலயப் பகுதி, சிக்கிம், அந்தமான் நிக்கோபார் தீவுகள், அருணாச்சலப் பிரதேசம், நாகாலாந்து, மணிப்பூர் மிசோரம் மற்றும் திரிபுராவின் ஒரு சில இடங்களில் மின்னலுடன் மழை பெய்யக்கூடும்.
உத்தராகண்ட் மற்றும் மேற்கு வங்கத்தில் உள்ள இமாலயப் பகுதி மற்றும் சிக்கிமின் ஒரு சில இடங்களில் கன முதல் மிக கன மழையும், தமிழ்நாடு, புதுச்சேரி, காரைக்கால், மேற்கு உத்தரப் பிரதேசம், அசாம், மேகாலயா, அருணாச்சலப் பிரதேசத்தின் ஒரு சில பகுதிகளில் கனமழை பெய்யக்கூடும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1720179
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 201.30 கோடியைக் கடந்தது
இந்தியாவில் இன்று காலை 7 மணி நிலவரப்படி 201.30 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,65,61,942 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.83 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.34 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.46 சதவீதமாக உள்ளது. கடந்த 24 மணி நேரத்தில் 21,219 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,31,71,653.
இந்தியாவில் கடந்த 24 மணி நேரத்தில் 21,880 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,95,359 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.16 கோடி . வாராந்திரத் தொற்று 4.51 சதவீதமாக உள்ளது. தினசரித் தொற்று விகிதம் 4.42 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1843668
(
ரெயில்வே அமைச்சகம்
ரயில்வேக்களில் மின்சாரம் மற்றும் எரிபொருள் சிக்கனத்தைக் கொண்டுவர நடவடிக்கைகள் எடுக்கப்பட்டுள்ளன
ரயில்வேயில் டீசல் பயன்பாடு மற்றும் மின்சாரம் / எரிபொருள் சிக்கனத்தை கொண்டுவர பல்வேறு நடைமுறை நடவடிக்கைகள் எடுக்கப்பட்டுள்ளன. அவை வருமாறு:
- அனைத்து பெரிய ரயில்வே நுகர்வோர் டிப்போக்களிலும் குறைந்தபட்ச இருப்பு நிலவரம் 15 நாட்கள் என்பதிலிருந்து 5 நாட்களாக குறைக்கப்பட்டுள்ளது.
- B-5 வகை கலவை செய்யப்பட்ட உயர்வேக டீசல் பயன்பாடு அனைத்து எஞ்ஜின்களிலும் தொடங்கப்பட்டுள்ளது.
- ஒவ்வொரு பயணத்தின் ரேஷன் அளவுகளும் முறையாக ஆய்வு செய்யப்படுகின்றன.
- ரயில் எஞ்ஜின் ஓட்டுனர்கள் செயல் திறன் முறையாக கண்காணிக்கப்படுகிறது.
- டீசல் ரயில்களில் எஞ்ஜின் வெறுமனே ஓடிக் கொண்டிருப்பதை தவிர்க்க ரயில்வே வாரிய நிலையில் கூட்டு நடவடிக்கை உத்தரவு கூட்டாக பிறப்பிக்கப்பட்டுள்ளது.
- எரிபொருள் நிரப்பும் முறை சீரமைக்கப்பட்டு அமல்படுத்தப்படுகிறது.
- அனைத்து பழையதாகிப்போன அகல ரயில் பாதை டீசல் கலப்பு போக்குவரத்து எஞ்ஜின்கள் அனைத்தும் முக்கியப் பாதை சேவைகளிலிருந்து விலக்கிக்கொள்ளப்பட்டுள்ளன.
- டீசல் இ.எம்.யு. ரயில்களில் இயக்க சக்தி பெட்டியை டீசல் இயக்கத்திலிருந்து அதற்கு பதிலாக சி.என்.ஜி.க்கு மாற்றி இயக்குதல் தொடங்கியுள்ளது.
- டீசல் எஞ்ஜின்களில் துணை மின்சக்திப் பிரிவுகள் அறிமுகப்படுத்தப்பட்டுள்ளன.
- எரிபொருள் சிக்கனத்தை அடைவதற்காக டீசல் எஞ்ஜின்களில் மைக்ரோ புரோசசர் அடிப்படையிலான கட்டுப்பாட்டு அமைப்பு பொருத்தப்பட்டுள்ளது.
- டீசல் எஞ்ஜின்களில் பொதுவான ரயில் மின்னணு நேரடி செலுத்துதல் அமைப்பு உருவாக்கப்பட்டு பொருத்தப்பட்டுள்ளது.
- எரிபொருள் சிக்கனத்தை அடைய ஆல்கோ எஞ்ஜின்களில் மில்லர் சைக்கிள் அடிப்படையிலான டர்போ சார்ஜர்கள் மற்றும் மாறியமையும் டர்பைன் ஜியோமெட்ரி டர்போ சார்ஜர்கள் பொருத்தப்பட்டுள்ளன.
மாநிலங்களவையில் கேள்விக்கு எழுத்து மூலம் அளித்த பதிலில் இந்த தகவல் தெரிவிக்கப்பட்டுள்ளது.
மேலும் தகவல்களுக்கு www.pib.nic.in என்ற வலைதளத்தைப் பார்க்கவும்
=============
(Visitor Counter : 129
ஜவுளித்துறை அமைச்சகம்
பேக்கேஜிங் செய்யப் பயன்படும் சணல் பொருட்கள் சட்டம் 1987-ன் கீழ், 2021-22 சணல் ஆண்டுக்கான ஒதுக்கீடு முறைக்கு மத்திய அமைச்சரவை ஒப்புதல் உணவு தானியங்களை 100%-ம் சர்க்கரையை 20% அளவிற்கும் கட்டாயம் சணல் பைகளில்தான் பேக்கேஜிங் செய்ய வேண்டும்
பிரதமர் திரு.நரேந்திர மோடி தலைமையில் 10, நவம்பர் 2021 அன்று நடைபெற்ற பொருளாதார விவகாரங்களுக்கான மத்திய அமைச்சரவைக் குழுக் கூட்டத்தில், 2021-22 சணல் ஆண்டில்  பொருட்களை பேக்கேஜிங் செய்வதற்கு சணல் பைகளைப் பயன்படுத்துவதை கட்டாயமாக்கும் ஒதுக்கீட்டு விதிமுறைகளுக்கு ஒப்புதல் அளிக்கப்பட்டது. 2021-22 சணல் ஆண்டிற்கு ஒப்புதல் அளிக்கப்பட்டுள்ள கட்டாய பேக்கேஜிங் விதிமுறைகளின்படி, உணவு தானியங்களை 100%-ம் சர்க்கரையை 20% அளவிற்கும் கட்டாயம் சணல் பைகளில்தான் பேக்கேஜிங் செய்ய வேண்டும்.
இந்த ஒதுக்கீட்டு விதிமுறைகள் உள்நாட்டு கச்சா சணல் உற்பத்தி மற்றும் சணல் பேக்கேஜிங் பொருட்களின் நலனைப் பாதுகாக்க மேலும் உதவிகரமாக அமைவதோடு, தற்சார்பு இந்தியா கொள்கைக்கு ஏற்ப, இந்தியா தற்சார்பு அடையவும் வழிவகுக்கும். சணல் பேக்கேஜிங் பொருட்கள் ஒதுக்கீடு, நாட்டில் உற்பத்தி செய்யப்படும் கச்சா சணலில் 66.57% பயன்படுத்துவதற்கு உதவிகரமாக அமையும். இந்தப் புதிய ஒதுக்கீடு முறை மூலம், சணல் ஆலைகள் மற்றும் அதனை சார்ந்த தொழில் நிறுவனங்களில் பணியாற்றும் 0.37 மில்லியன் தொழிலாளர்களுக்கு அரசு நிவாரணம் அளித்துள்ளது.
இந்தியாவின் தேசியப் பொருளாதாரத்தில் சணல் தொழில் முக்கிய இடம் வகிக்கிறது, குறிப்பாக கிழக்குப் பகுதியில் உள்ள மேற்கு வங்கம், பீகார், ஒடிசா, அசாம், திரிபுரா, மேகாலயா, ஆந்திரப்பிரதேசம் மற்றும் தெலங்கானா மாநிலங்கள் முக்கிய இடம் வகிக்கின்றன. மேற்கு வங்கத்தின் முக்கியத் தொழில்களில் ஒன்றாக, சணல் தொழில் இருப்பது குறிப்பிடத்தக்கது.
உணவு தானியங்களை பேக்கேஜிங் செய்ய ஆண்டுதோறும் சுமார் ரூ.8,000 கோடி அளவிற்கு மத்திய அரசு சணல் சாக்குப் பைகளை கொள்முதல் செய்வதன் மூலம், சணல் விவசாயிகளின் உற்பத்திப் பொருட்களுக்கு சந்தை உத்தரவாதம் கிடைக்கச் செய்வதுடன், தொழிலாளர்களுக்கும் வேலை உத்தரவாதத்தை அளித்து வருகிறது.
பிரதமர் அலுவலகம்
நமது ஆடவர் ஹாக்கி குழுவினர், டோக்கியோ 2020 போட்டியில் தங்களது சிறந்த திறனை வெளிப்படுத்தினார்கள், அதுதான் முக்கியம்: பிரதமர்
டோக்கியோ 2020 போட்டியில் நமது ஆடவர் ஹாக்கி குழுவினர் தங்களது சிறந்த திறனை வெளிப்படுத்தினார்கள் என்றும், அதுதான் முக்கியமானது என்றும், பிரதமர் திரு நரேந்திர மோடி கூறியுள்ளார். அடுத்து வரவிருக்கும் போட்டிக்கும், குழுவினரின் எதிர்கால முயற்சிகளுக்கும் பிரதமர் தமது வாழ்த்துகளைத் தெரிவித்தார்.
பிரதமர் வெளியிட்டுள்ள சுட்டுரைச் செய்தியில் குறிப்பிட்டுள்ளதாவது:
“வெற்றிகளும், தோல்விகளும் வாழ்வின் ஓர் அங்கம். டோக்கியோ 2020 போட்டியில் நமது ஆடவர் ஹாக்கி குழுவினர் தங்களது சிறப்பான ஆட்டத்தை வெளிப்படுத்தினார்கள், அதுதான் முக்கியம். வரவிருக்கும் அடுத்த போட்டிக்கும், குழுவினரின் எதிர்கால முயற்சிகளுக்கும் மனமார்ந்த வாழ்த்துகள். நம் வீரர்களால் இந்தியா பெருமை அடைகிறது.”
சிறப்பு சேவைகள் மற்றும் கட்டுரைகள்
பொது இடங்களில் கூட்ட நெரிசலைக் கட்டுப்படுத்தி, விதிகளை மீறுபவர்கள் மீது கடுமையான நடவடிக்கைகளை மேற்கொள்ள வேண்டும்: மத்திய உள்துறைச் செயலாளர் வலியுறுத்தல்
.கட்டுப்பாடுகள் விதிப்பது அல்லது தளர்வுகளை அறிவிப்பது தொடர்பாக மிகவும் கவனமாக முடிவெடுக்குமாறு மத்திய உள்துறைச் செயலாளர் திரு அஜய் பல்லா, மாநிலங்களின் தலைமைச் செயலர்களுக்கு எழுதியுள்ள கடிதத்தில் வலியுறுத்தியுள்ளார். நாட்டின் பல்வேறு பகுதிகளில் குறிப்பாக பொதுப் போக்குவரத்து இடங்கள், சந்தைகள், மலைப் பிரதேசங்களில் விதிமீறல்கள் கண்டறியப்பட்டிருப்பதாகவும் அந்தக் கடிதத்தில் தெரிவிக்கப்பட்டுள்ளது. ஒரு சில மாநிலங்களில் அதிகரித்துள்ள பாதிப்பு எண்ணிக்கை கவலை அளிப்பதாக அவர் குறிப்பிட்டுள்ளார். கூட்ட நெரிசல் காணப்படும் பொது இடங்கள் மற்றும் வணிக வளாகங்களில் கொவிட் சரியான நடத்தை விதிமுறைகள் பின்பற்றப்படுவதை உறுதி செய்வது, சம்பந்தப்பட்ட அதிகாரிகளின் பொறுப்பு என்று அவர் கூறியுள்ளார்.
விதிகளை மீறுபவர்கள் மீதும் கொவிட்-19 தொற்று பரவுவதற்குக் காரணமாக இருப்பவர்கள் மீதும் மீண்டும் கடுமையான நடவடிக்கைகள், அபராதங்கள் மற்றும் போதிய நடவடிக்கைகளை மேற்கொள்ளுமாறும் அதிகாரிகளுக்கு அவர் ஆலோசனை வழங்கியுள்ளார்.
கொவிட் தொற்றின் இரண்டாவது அலை இன்னும் நீங்கவில்லை என்று எச்சரித்த திரு பல்லா, பரிசோதனை, தடம் அறிதல், சிகிச்சை, தடுப்பூசி, கொவிட் சரியான நடத்தை விதிமுறையைப் பின்பற்றுதல் ஆகிய 5 உத்திகளில் தொடர்ந்து கவனம் செலுத்துமாறும் மாநிலங்களை அவர் கேட்டுக்கொண்டுள்ளார்.
கூட்ட நெரிசல் ஏற்படும் பகுதிகளில் கட்டுப்பாடுகளை விதிக்குமாறும், கொவிட் சரியான நடத்தை விதிமுறைகள் கடுமையாக பின்பற்றப்படுவதை கண்காணிக்குமாறும் மாவட்ட அதிகாரிகள் மற்றும் அனைத்து உள்ளூர் அதிகாரிகளுக்கு உத்தரவிட வேண்டும் என்றும், விதிமீறல்களுக்கு அதிகாரிகள் பொறுப்பேற்குமாறு மாநில அரசுகள் கடுமையான உத்தரவுகளைப் பிறப்பிக்க வேண்டும் என்றும் அவர் கேட்டுக்கொண்டுள்ளார்.
இது சம்பந்தமாக வெளியிடப்பட்டுள்ள ஆணைகளை முறையாக அமல்படுத்தப்படுவதற்கு ஏதுவாக பொதுமக்கள் மற்றும் கள அதிகாரிகளுக்கு அதனை பரவலாகக் கொண்டு சேர்க்குமாறும் உள்துறைச் செயலாளர் வலியுறுத்தியுள்ளார்.
பாதுகாப்பு அமைச்சகம்
ஆக்ராவில் உள்ள விமானப்படை தளத்தில் சமன்வய் -2022 எனும் மனிதாபிமான உதவி மற்றும் பேரிடர் நிவாரண கூட்டுப்பயிற்சி தொடங்கவுள்ளது
ஆக்ராவில் உள்ள விமானப்படை தளத்தில் மனிதாபிமான உதவி மற்றும் பேரிடர் நிவாரணத்திற்கு வருடாந்தர கூட்டு பயிற்சியான சமன்வய் 2022 நவம்பர் 28, முதல் நவம்பர் 30 வரை நடைபெறவுள்ளது. இது நிறுவனம் சார்ந்த பேரிடர் மேலாண்மை கட்ட்டைமப்புகளின் திறன் மற்றும் அவசர கால நடவடிக்கைகள் பற்றி மதிப்பீடு செய்வதை நோக்கமாகக் கொண்டது. மேலும், பேரிடர் மேலாண்மை குறித்த கருத்தரங்கும் விமானப்படை விமானங்களின் காட்சி விளக்கங்களும் இதில் இடம் பெறும்.
இந்த பயிற்சியின்போது ஆசியான் நாடுகளின் பிரதிநிதிகளும் பங்கேற்பார்கள். பாதுகாப்பு அமைச்சர் திரு ராஜ்நாத் சிங், நவம்பர் 29 அன்று நடைபெறும் பயிற்சி நிகழ்வின் போது தலைமை விருந்தினராக கலந்து கொள்வார்.
சிவில் நிர்வாகம், ஆயுதப்படைகள், தேசிய பேரிடர் மீட்புப்படை, பாதுகாப்பு ஆராய்ச்சி மற்றும் மேம்பாட்டு அமைப்பு, இந்திய வானிலை ஆய்வு மையம் உள்ளிட்ட அமைப்புகள் இந்தப் பயிற்சியில் ஈடுபடும். மனிதாபிமான உதவி மற்றும் பேரிடர் நிவாரணத்தை வெற்றிகரமாக செயல்படுத்துவதற்கு இத்தகைய அமைப்புகளின் ஒத்துழைப்பு முக்கியமானதாகும்.
--------
(SM/SMB/KPG/KRS
(Visitor Counter : 107
பிரதமர் அலுவலகம்
பார்லி வைஜ்நாத்-விகாராபாத் மின்மயமாக்கலையொட்டி கர்நாடகா, மகாராஷ்டிரா, தெலுங்கானா மாநில மக்களுக்கு பிரதமர் வாழ்த்து
பார்லி வைஜ்நாத்-விகாராபாத் மின்மயமாக்கல் திட்டத்திற்காக கர்நாடகா, மகாராஷ்டிரா மற்றும் தெலுங்கானா மாநிலங்களின் மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவு வருமாறு:
"இந்தக் குறிப்பிட்ட பிரிவு மின்மயமாக்கப்படுவதால் பயனடையப்போகும் கர்நாடகா, மகாராஷ்டிரா மற்றும் தெலுங்கானா மக்களுக்கு வாழ்த்துக்கள். இதனால் மேலும் கூடுதலாக மின்சாரம் கிடைக்கும்."
பாதுகாப்பு அமைச்சகம்
மாலத்தீவுகளில் இருந்து மீட்கப்பட்ட 10 இந்திய மீனவர்கள் பத்திரமாக தாயகம் அழைத்து வரப்பட்டனர்
மாலத்தீவு கடல் பகுதியிலிருந்து மீட்கப்பட்ட 10 இந்திய மீனவர்கள், மே 6, 2023 அன்று இந்திய கடலோரக் காவல் படையினரால் விசாகப்பட்டினத்திற்கு பத்திரமாக அழைத்து வரப்பட்டனர்.
இவர்கள், கடந்த ஏப்ரல் மாதம் 16-ஆம் தேதி கன்னியாகுமரி அருகே உள்ள தேங்காய்பட்டினத்தில் இருந்து கடலுக்கு மீன்பிடிக்கச் சென்றிருந்தனர். அவர்கள் பயணம் செய்த படகு இயந்திரக் கோளாறால் மாலத்தீவிற்குச் சென்றதை அடுத்து உதவி ஏதும் இல்லாமல் மீனவர்கள் ஐந்து நாட்கள் திண்டாடினார்கள். ஏப்ரல் 26-ஆம் தேதி, இந்தியக் கடலோர காவல் படையுடன் இணைந்து மாலத்தீவு தேடுதல் மற்றும் மீட்புக் குழுவினர் அவர்களை மீட்டனர்.
பத்து மீனவர்களுள், எட்டு பேர் கேரள மாநிலம் விழிஞ்சம் பகுதியைச் சேர்ந்தவர்கள், இருவர் கன்னியாகுமரியைச் சேர்ந்தவர்கள். மீட்கப்பட்ட மீனவர்களுக்கு முதற்கட்ட மருத்துவ பரிசோதனை செய்யப்பட்டதில், அவர்கள் ஆரோக்கியமாக இருப்பது தெரியவந்துள்ளது.
புவி அறிவியல் அமைச்சகம்
தென்மேற்குப் பருவமழை, தமிழ்நாட்டின் சில பகுதிகளிலும், மேற்கு மத்திய மற்றும் வடக்கு வங்கக் கடலின் பல பகுதிகளிலும், மிசோரம், மணிப்பூர், திரிபுரா மாநிலங்களின் பல பகுதிகளிலும், அசாம், நாகாலாந்தின் சில பகுதிகளிலும் முன்னேறியுள்ளது
புதுதில்லியில் உள்ள, இந்திய வானிலை ஆய்வுத்துறையின் தேசிய வானிலை முன்னறிவிப்பு மையம் / மண்டல வானிலை ஆய்வு மையம் தெரிவித்துள்ளதாவது:
- தென்மேற்கு பருவமழை, தமிழ்நாட்டின் எஞ்சிய பகுதிகளிலும், மேற்கு மத்திய மற்றும் வடக்கு வங்கக் கடலின் சில பகுதிகளிலும், மிசோரம், மணிப்பூர் மற்றும் திரிபுராவின் பல பகுதிகளிலும், அசாம், நாகாலாந்து மாநிலங்களின் சில பகுதிகளிலும் மேலும் முன்னேறியுள்ளது.
- பருவமழையின் வடஎல்லை, கார்வார், ஷிமோகா, தும்குரு, சித்தூர், அகர்தலா மற்றும் கொஹிமாவின் வடகிழக்கு பகுதிகள் வழியாகச் செல்கிறது.
- மத்திய அரபிக் கடல், கோவா, மகாராஷ்டிராவின் சில பகுதிகள், கர்நாடகா மற்றும் ராயலசீமாவின் பல பகுதிகள், ஆந்திரப்பிரதேசத்தின் கடலோரப் பகுதி மற்றும் தெலங்கானாவின் சில பகுதிகள், வங்கக் கடலின் மத்திய வடக்குப் பகுதிகள், வடகிழக்கு மாநிலங்களின் பல பகுதிகள் ஆகியவற்றில் அடுத்த இரண்டு நாட்களில் தென்மேற்கு பருவமழை மேலும் முன்னேறுவதற்கான சாதகமான சூழ்நிலை உருவாகிக் கொண்டுள்ளது.
- மகாராஷ்டிராவின் பல பகுதிகள், கர்நாடகா, தெலங்கானா, ராயலசீமா, ஆந்திரப்பிரதேசத்தின் கடலோரப் பகுதி, வங்கக் கடல், வடகிழக்கு மாநிலங்கள் ஆகியவற்றின் மேலும் சில பகுதிகள், சிக்கிம் மாநிலம் மொத்தம், ஒடிசா மற்றும் மேற்கு வங்காளத்தின் சில பகுதிகள் ஆகியவற்றில் தென்மேற்கு பருவமழை, அடுத்த 24 மணி நேரத்தில் மேலும் முன்னேறுவதற்கு சாதகமான சூழல் உருவாகியுள்ளது.
----
(Visitor Counter : 114
குடியரசுத் தலைவர் செயலகம்
இந்திய குடியரசுத்தலைவர் வியட்நாம் நாடாளுமன்றத்தில் உரையாற்றினார்; பிரதிநிதிகள் அளவில் பேச்சுவார்த்தை இந்தியாவின் “எளிதாக செயல்படு” கொள்கைக்கு வியட்நாம் முக்கியம்
வியட்நாமில் மூன்று நாள் அரசுமுறைப்பயணம் மேற்கொண்டுள்ள இந்திய குடியரசுத் தலைவர் திரு ராம்நாத் கோவிந்த், தமது பயணத்தின் கடைசி நாளான இன்று  ஹனாய் நகரில் உள்ள தேசிய நாடாளுமன்றத்தில் உரையாற்றினார்.
இருதரப்பு உறவாக வியட்நாம் அதிபரைச் சந்தித்து பேசியதுடன் பிரநிதிகள் குழு நிலையிலும் குடியரசுத் தலைவர் பேச்சுவார்த்தை நடத்தினார். அப்போது இருநாடுகளுக்கு இடையே நான்கு ஒப்பந்தங்கள் கையெழுத்திடப்பட்டு பரிமாறிக்கொள்ளப்பட்டன:
- வியட்நாம் தகவல் தொடர்புத்துறை அமைச்சகம் மற்றும் இந்திய தகவல் தொடர்பு அமைச்சகத்திற்கு இடையேயான ஒப்பந்தம்.
- வியட்நாம் வெளியுறவு விவகார அமைச்சகம், மாகாணங்களுக்கான வெளியுறவு விவகாரத்துறை மற்றும் வியட்நாம் இந்திய வர்த்தக சங்கம் இடையிலான ஒத்துழைப்பு ஒப்பந்தம்.
- ஹோ சி மின் தேசிய அரசியல் அகடமி, ஹனாய் மற்றும் புதுதில்லி ஜவஹர்லால் நேரு பல்கலைக்கழகம் இடையிலான கல்வி தொடர்பான ஒப்பந்தம்.
- இந்திய தொழில் கூட்டமைப்பு மற்றும் வியட்நாம் வணிகம், தொழில் வர்த்தக சபை இடையிலான ஒப்பந்தம்.
இன்று காலை நடைபெற்ற மற்றொரு நிகழ்ச்சியில் குடியரசுத்தலைவர், வியட்நாமின் தேசிய தலைவர்கள், தியாகிகள் ஆகியோரின் நினைவுச் சின்னத்திற்கும் மற்றும் ஹோ சி மின் கல்லறைக்கும் சென்று மரியாதை செலுத்தினார். பின்னர் அதிபர் மாளிகைக்குச் சென்ற குடியரசுத் தலைவரை வியட்நாம் அதிபர் திரு. குயென் பு ட்ராங் வரவேற்றார். குடியரசுத் தலைவருக்கு பாரம்பரிய முறையில் வரவேற்பு அளிக்கப்பட்டது.
----
வி.கீ/நைனா/கீதா
(Visitor Counter : 172
ரசாயனம் மற்றும் உரங்கள் அமைச்சகம்
கொவிட்-19 நிவாரணப் பணிக்காக ரூ. 86.5 லட்சத்தை உள்ளாட்சி அமைப்புகள்/அரசுகளுக்கு மத்திய பிளாஸ்டிக் பொறியியல் மற்றும் தொழில்நுட்பக் கழக நிறுவனங்கள்/மையங்கள் அளித்தன
தங்கள் ஒரு நாள் ஊதியமான ரூ. 18.25 லட்சத்தை பிஎம் கேர்ஸ் நிதியத்துக்கு மத்திய பிளாஸ்டிக் பொறியியல் மற்றும் தொழில்நுட்பக் கழக ஊழியர்கள் அளித்தனர்
கொவிட்-19 பெரும் தொற்று நோய்க்கு எதிரான போரில் பல்வேறு உள்ளாட்சி அமைப்புகள், நகராட்சிகள் மற்றும் மாநில அரசுகளின் முயற்சிகளை ஆதரிப்பதற்காக ரூ. 85.50 லட்சத்தை ரசாயனம் மற்றும் உரங்கள் அமைச்சகத்தின் கீழ் இயங்கும் மத்திய அரசு நிறுவனமான மத்திய பிளாஸ்டிக் பொறியியல் மற்றும் தொழில்நுட்பக் கழகம் அளித்தது. அத்துடன், தங்களது ஒரு நாள் ஊதியமான ரூ. 18.25 லட்சத்தை பிரதமரின் குடிமக்கள் உதவி மற்றும் பேரிடர் கால நிவாரண  நிதியத்துக்கு மத்திய பிளாஸ்டிக் பொறியியல் மற்றும் தொழில்நுட்பக் கழகத்தின் அனைத்து ஊழியர்களும் இணைந்து அளித்தனர்.
கொவிட்-19 பரவுதலைத் தடுக்க இந்திய அரசால் அமல்படுத்தப்பட்டுள்ள பொது முடக்கத்தைத் தொடர்ந்து ஏழைகள், பின்தங்கியுள்ளோர் மற்றும் இடம்பெயர்ந்த தொழிலாளர்களுக்கு உணவு மற்றும் தங்குமிடம் அளிப்பதன் மூலம் அவர்களின் துன்பங்களைக் களைய மத்திய பிளாஸ்டிக் பொறியியல் மற்றும் தொழில்நுட்பக் கழகத்தின் நிதியுதவி பயன்படும்.
அறிவியல் மற்றும் தொழில்நுட்பத்துறை
கொவிட்-19-ஐ எதிர்த்துப் போராடுவதற்காக கிருமிநாசினித் திறன் கொண்ட, மக்கும் முகக் கவசங்களை விஞ்ஞானிகள் உருவாக்கியுள்ளனர்
கொவிட்-19 பெருந்தொற்றுக்கு எதிராகப் போராடுவதற்காக, தாமிரத்தை அடிப்படையாகக் கொண்ட நானோ துகள்கள் பூசப்பட்ட வைரஸ் எதிர்ப்பு முகக் கவசத்தை இந்திய விஞ்ஞானிகள் குழு, தொழில்துறை கூட்டாளருடன் இணைந்து உருவாக்கியுள்ளது.
கொவிட்-19 வைரஸ், பல்வேறு இதர வைரஸ் மற்றும் பாக்டீரியா தொற்றுகளுக்கு எதிராக உயர் செயல்திறனை இந்த முகக் கவசம் கொண்டுள்ளது. மக்கும் திறன் கொண்ட இந்த முகக் கவசம், நல்ல முறையில் சுவாசிப்பதற்கான வசதியைக் கொண்டது மற்றும் சலவை செய்து மீண்டும் பயன்படுத்தக்கூடியது.
இந்திய அரசின் அறிவியல் மற்றும் தொழில்நுட்ப துறையின் தன்னாட்சி பெற்ற ஆராய்ச்சி மற்றும் மேம்பாட்டு நிறுவனமான பவுடர் மெட்டலர்ஜி மற்றும் புதிய பொருட்களுக்கான சர்வதேச முன்னேறிய ஆய்வு மையத்தைச்  சேர்ந்த விஞ்ஞானிகள், செல்லுலார் மற்றும் மூலக்கூறு உயிரியல் மையம் மற்றும் ரெசில் கெமிக்கல்ஸ் ஆகியவற்றுடன் இணைந்து இந்த முகக் கவசத்தை உருவாக்கியுள்ளனர்.
கொவிட்-19-ஐ எதிர்த்துப் போராடுவதற்கான அறிவியல் மற்றும் தொழில்நுட்பத் துறையின் நானோ-மிஷன் திட்டத்தின் கீழ் கிருமிநாசினித் திறனுடன் கூடிய, மக்கும் முகக் கவசங்களை விஞ்ஞானிகள் உருவாக்கியுள்ளனர்.
டாக்டர் டாடா என் ராவ், டாக்டர் கலியாண் ஹேம்பிரம் மற்றும் டாக்டர் புலுசு வி சாராதா ஆகியோர் இதன் பங்களிப்பாளர்கள் ஆவர். கூடுதல் தகவல்களுக்கு, tata@arci.res.in, director@arci.res.in ஆகிய மின்னஞ்சல் முகவரிகளை அணுகலாம்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1795413
-----
(Visitor Counter : 198
சிறப்பு சேவைகள் மற்றும் கட்டுரைகள்
வருமானவரிப்பிடித்தம் - மின் வணிகம் தேசிய இணையவழிக் கருத்தரங்கம்
சென்னை வருமானவரி இணை ஆணையரகம், TDS சரகம் -3, மற்றும் அர்த்தசாஸ்திரா சர்வதேச வரிவல்லுனர்களின் அமைப்பும் இணைந்து, மின் வணிகம் செய்பவர்களின் நலன் கருதி, வருமானவரி பிடித்தம் செய்வது தொடர்பான இணைய வழிக் கருதரங்கத்தை நடத்தினர்.
சென்னை வருமானவரி ஆணையர்  - திருமதி C திரிபுர சுந்தரி வழிகாட்டுதலின் அடிப்படையில், IRS, இன்று , நடைபெற்ற இந்த இணையவழிக் கருத்தரங்கில் திரு E இளங்கோ, IRS, துணை ஆணையர் , தலைமை தாங்கி நன்றி பாராட்டினார். மின் வணிகம் செய்பவர்கள், மின் வணிகம் மூலமாக மின் வணிகத்தில் கலந்து கொள்பவர்களுக்கு பணம் தரும்போது 1 சதவீத வரிப்பிடித்தம் செய்வதன் அவசியத்தையும், அவ்வாறு செய்யப்படும் வரிப்பிடித்த தொகையை மத்திய அரசின் கணக்கில் காலத்தே செலுத்த வேண்டிய கட்டாயத்தையும் எடுத்துரைத்தார். வரிப்பிடித்தம் செய்ய தவறுதலின் விளைவுகளை தெளிவாக விளக்கினார்.
திரு L.ராஜாராமன் மற்றும் திரு T.V ஸ்ரீதர், வருமானவரி அலுவலர்கள், PPT மூலமாக, வருமானவரி பிரிவு 194-O சாராம்சத்தை எளிய முறையில் விளக்கினார். மேலும், மத்திய நேரடி வாரியத்தால் வழங்கப்பட்ட பல்வேறு சுற்றறிக்கைகளில் சொல்லப்பட்ட நெறிமுறைகளை எவ்வாறு பயன்பாட்டில் செயல்படுத்த வேண்டும் என்பதனையும் விரிவாக எடுத்துரைத்தனர்.
இந்த இணையவழிக் கருத்தரங்கத்தில், 65க்கும் மேற்பட்ட மின் வணிகம் செய்யபவர்கள் மற்றும் மின் வணிகத்தில் பங்கு பெறுபவர்கள் கலந்து கொண்டு பயன்பெற்றனர்.
பிரதமர் அலுவலகம்
கடற்படை தினத்தை முன்னிட்டு இந்திய கடற்படைக்கு பிரதமர் வாழ்த்து
கடற்படை தினத்தை முன்னிட்டு இந்திய கடற்படை வீரர்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“வீரம் நிறைந்த நமது கடற்படை வீரர்களுக்கும், அவர்களது குடும்பத்தினருக்கும் கடற்படை தின வாழ்த்துக்கள். இந்திய கடற்படை வீரர்கள் அச்சமின்றி நமது கடற்கரைகளைப் பாதுகாக்கின்றனர், மேலும் தேவைப்படும் போதெல்லாம் நம் நாட்டு மக்களுக்கு உதவி வருகின்றனர். பல நூற்றாண்டுகளாக இருந்துவரும் இந்தியாவின் வளமான கடல் பாரம்பரியத்தையும் நாம் நினைவுகூர்வோம்”, என்று பிரதமர் தமது வாழ்த்துச் செய்தியில் கூறியுள்ளார்.
உள்துறை அமைச்சகம்
லடாக் குழு, மத்திய உள்துறை அமைச்சர் திரு அமித்ஷாவுடன் சந்திப்பு
லடாக் பகுதியைச் சேர்ந்த 10 உறுப்பினர்கள் அடங்கிய குழுவினர், மத்திய உள்துறை அமைச்சர் திரு அமித் ஷாவை இன்று சந்தித்து, தங்களின் கோரிக்கைகளைத் தெரிவித்தனர்.
லடாக் பகுதியில் பேசப்படும் உள்ளூர் மொழி, கலாச்சாரம், நிலப்பகுதி ஆகியவற்றைப் பாதுகாக்க வேண்டும் எனவும், லடாக் வளர்ச்சியில் அப்பகுதி மக்களின் பங்களிப்பு இருக்க வேண்டும், வேலை வாய்ப்புகள் பாதுகாக்கப்பட வேண்டும், லடாக் மக்கள் தொகையில் ஏற்பட்டுள்ள மாற்றங்கள் குறித்து தங்கள் கோரிக்கைகளை இந்தக் குழுவினர் மத்திய அமைச்சர் அமித் ஷாவிடம் எடுத்து கூறினர்.
பிரதமர் திரு நரேந்திர மோடி தலைமையின் கீழ், லடாக்கின் வளர்ச்சி, லடாக் கலாச்சாரம் மற்றும் நிலப்பகுதி பாதுகாப்புக்கு மத்திய அரசு உறுதி பூண்டுள்ளது என அந்தக் குழுவினரிடம் அமைச்சர் திரு அமித் ஷா தெருவித்தார். லடாக் பகுதிக்கு யூனியன் பிரதேச அந்தஸ்து வழங்கப்பட்டதன் மூலம், லடாக் மக்களின் நீண்டகால கோரிக்கைகளை நிறைவேற்றியதில் மோடி அரசு தனது உறுதியை வெளிப்படுத்தியுள்ளது என திரு அமித் ஷா தெரிவித்தார்.
இதையடுத்து, அமைச்சர் திரு அமித்ஷா தலைமையில் நடந்த கூட்டத்தில், லடாக்கின் மொழி, கலாச்சாரம், நிலப் பகுதி ஆகியவற்றை பாதுகாக்கும் பிரச்னைகளுக்குத் தீர்வு காண மத்திய உள்துறை இணையமைச்சர் திரு ஜி.கிஷன் ரெட்டி தலைமையில் குழு அமைக்கவும் முடிவு செய்யப்பட்டது.
மேலும் விவரங்களுக்கு : https://pib.gov.in/PressReleasePage.aspx?PRID=1686611
--------
(Visitor Counter : 180